**2**

**Mother Tongue-Based**

**Multi-lingual Education**

***KAGAMITAN NG MAG-AARAL***

**Tagalog**

**Yunit 1**

Ang kagamitan sa pagtuturong ito ay magkatuwang na inihanda at sinuri ng mga edukador mula sa mga publiko at pribadong paaralan, kolehiyo, at / o unibersidad. Hinihikayat namin ang mga guro at ibang nasa larangan ng edukasyon na mag-email ng kanilang puna at mungkahi sa Kagawaran ng Edukasyon sa action@deped.gov.ph.

**Mahalaga sa amin ang inyong mga puna at mungkahi.**

**Kagawaran ng Edukasyon**

**Republika ng Pilipinas**

**Mother Tongue- Based Multi-lingual Education – Ikalawang Baitang**

**Kagamitan ng Mag-aaral: Ikalawang Bahagi**

**Unang Edisyon, 2013**

**ISBN: 978-971-9601-31-9**

**Paunawa hinggil sa karapatang-sipi**. Isinasaad ng Seksiyon 176 ng Batas Pambansa Bilang 8293: Hindi maaaring magkaroon ng karapatang-sipi sa ano mang akda ng Pamahalaan ng Pilipinas. Gayon pa man, kailangan muna ang pahintulot ng pamahalaan o tanggapan kung saan ginawa ang isang akda upang magamit sa pagkakakitaan ang nasabing akda. Kabilang sa mga maaaring gawin ng nasabing ahensiya o tanggapan ay ang patawan ng bayad na *royalty* bilang kondisyon.

Ang mga akda / materyales (mga kuwento, seleksiyon, tula, awit, larawan, ngalan ng produkto o *brand names*, tatak o *trademarks*, atbp.) na ginamit sa aklat na ito ay sa nagtataglay ng karapatang-ari ng mga iyon. Pinagsikapang mahanap at mahingi ang pahintulot ng mga may karapatang-ari upang magamit ang mga akdang ito. Hindi inaangkin ni kinakatawan ng mga tagapaglathala (*publisher*) at may-akda ang karapatang-aring iyon.

Inilathala ng Kagawaran ng Edukasyon

Kalihim: Br. Armin A. Luistro FSC

Pangalawang Kalihim: Yolanda S. Quijano, Ph.D

**Development Team of the Learner’s Module**

**Consultant and Editor: Agnes G. Rolle**

**Author: Grace Urbien-Salvatus,**

**Babylen Arit-Soner, Nida Casao-Santos and Rianne Pesigan-Tiñana**

**Graphic Artist: Raymar C. Francia**

**Layout Artist: Honester U. Jorvina**

**Benjamin Jose A. Balot**

**Ma. Theresa M. Castro**

**Inilimbag sa Pilipinas ng \_\_\_\_\_\_\_\_\_\_\_\_**

**Department of Education-Instructional Materials Council Secretariat (DepEd-IMCS)**

Office Address: 2nd Floor Dorm G, Philsports Complex, Meralco Avenue.

Pasig City, Philippines 1600

Telefax: (02) 634-1054 or 634-1072

E-mail Address: [imcsetd@yahoo.com](mailto:imcsetd@yahoo.com)

**Talaan ng Nilalaman**

**Kuwarter *1:* Ang Aking Sarili**

*Modyul 1:*

**Nais at Di Nais................................................................ 2**

*Modyul 2:*

**Ang Aming Sining........................................................ 9**

*Modyul 3:*

**Pangunahing Pangangailangan................................ 17**

*Modyul 4:*

**Ang Aking Kaibigan.................................................... 26**

*Modyul 5:*

**Ang Nais Kong Kasama.............................................. 32**

*Modyul 6:*

**Ang Hilig Kong Gawin................................................. 39**

*Modyul 7:*

**Ako at ang mga Tao sa Pamayanan........................ 47**

*Modyul 8:*

**Ang Nais Ko sa Aking Paglaki.................................... 54**


*Modyul 9:*

**Kasama ang Aking Pamilya....................................... 62**

**Kuwarter 1**

**Ang Aking**

**Sarili**



**Modyul 1**

****

Nais at Di Nais

****

Nilalayon ng modyul na ito na mahubog ang kakayahan sa pakikipagtalastasan, maitanim sa kanilang isipan ang wastong paggamit ng magagalang na pagbati at pananalita ayon sa sitwasyon at higit na malinang ang kanilang kakayahan sa pagbasa at pagsulat.



Kaalaman sa Pagbigkas at Wika,

Pagyamanin!

Basahin ang diyalogo.

Nagkasalubong sa paaraalan sina Lina at Marlon.

Narito ang usapan nila.

Lina: Magandang umaga, Marlon.

Marlon: Magandang umaga rin naman sa iyo Lina.

Lina: Kumusta ka ?

Marlon: Mabuti naman. Maraming salamat. Ikaw,

kumusta ka?

Lina: Mabuti rin naman.

Marlon: Paalam na Lina.

Lina: Paalam, Marlon

Sagutin ang mga tanong:

Ano-anong pagbati ang ginamit sa diyalogo?

Kailan natin ginagamit ang magandang umaga? Kumusta ka? Paalam? Salamat?

Bakit kailangan nating gamitin ang mga ito?

Ano-ano pang pagbati ang ginagamit natin?

Halimbawa ay sa hapon? Sa tanghali? Sa gabi? Kapag di sinasadya ay nakasakit ka ng kapwa? Ano naman ang sinasabi kapag binigyan ka ng isang bagay o regalo? Kapag may nag-uusap at dadaan ka sakanilang pagitan? Ano-ano ang pananalitang ito?

**Tandaan!**

May magagalang na pananalita at pagbati na ginagamit sa iba’t ibang sitwasyon tulad ng:

1. Magandang umaga/tanghali/hapon

gabi.

2. Kumusta ka?

3. Maraming salamat.

4. Wala pong anuman.

5. Makikiraan po.

6. Paalam na po.

**Gawain 1**

Kumuha ng kapareha. Magpanggap bilang

Marlon at Lina. Magsanay sa pagbasa ng diyalogo.

Lina: Magandang umaga, Marlon.

Marlon: Magandang umaga din naman sa iyo Lina.

Lina: Kumusta ka ?

Marlon: Mabuti naman. Maraming salamat. Ikaw,

kumusta ka?

Lina: Mabuti rin naman.

Marlon: Paalam na Lina.

Lina: Paalam, Marlon.

**Gawain 2**

**“Teleserye ng Magagalang na Pananalita”**

Bumuo ng tatlong pangkat.

Magpakita ng sitwasyon na gumagamit ng

magagalang na pananalita:


Pangkat I: Sa umaga/tanghali/gabi

Pangkat II: Kapag di sinasadya ay nakasakit

ng kapwa.

Pangkat III: Kapag nagawan ka ng mabuti ng

iyong kapwa

 **Hiwaga ng Panitikan,**

**Tuklasin!**

**Unang Araw ng Pasukan**

*Akda nina Babylen Arit-Soner,*

*Grace Urbien-Salvatus, at Rianne P. Tiñana*



Unang araw ng klase. Maagang pumasok si Mina sa paaralan. “Aalis na po ako inay” paalam ni Mina sa kaniyang nanay.” Heto ang manggang hinog na gusto mong prutas” wika ng nanay kay Mina. “Salamat po inay” wika ni Mina. “Ayaw mo ba talaga ng atis?” tanong ng nanay. “Ayaw ko po inay. Kahit matamis ang atis ay marami po namang buto ito.” sagot ni Mina. “Sige, ingat ka sa daan anak,” bilin ng nanay kay Mina. “Opo nanay. Salamat po!” wika ni Mina.



“Magandang umaga po, Gng. Santos”, bati niya. “Magandang umaga din sa iyo, Mina”, wika ng punong guro. Sa kaniyang patuloy na paglalakad, napansin niya ang isang batang lalaki na nakabukas ang bag. Hinabol ito ni Mina. “Bata, nakabukas ang iyong bag, baka malaglag ang iyong mga gamit”, ang sabi niya. “Naku oo nga, Maraming salamat ha!”, ang sabi ng bata. Walang anuman”, ang nakangiting tugon ni Mina. Masayang-masaya si Mina dahil unang araw pa lang ng pasukan ay nakatulong na siya.

**Gawain 3**

**Ang Gusto Ko!**

Akda ni Agnes Guevara Rolle

Nais kong tumulong sa tuwi- tuwina

Sa mahal kong ina at mahal kong ama

Ang gawaing bahay na kayang kaya na

Ako ang gagawa at hindi na sila.

Pagbubutihin ko rin itong pag-aaral

Ng ang pera at oras ay hindi masayang

Ako rin ay magiging mabuting mamamayan

Ng minamahal kong lugar na tirahan.

Wastong pag-uugali ay isasabuhay

Tulad ng pagtatapon ng basura sa bakuran

Halaman at hayop na ikinabubuhay

Pagyayamanin ko at aalagaan.

**Tandaan!**

Paghihinuha ang tawag sa pagbibigay ng hula sa maaaring mangyayari ayon sa kahihinatnan ng isang sitwasyon.



**Pagbasa at Pagsulat,**

**Paunlarin!**

Basahin nang may wastong tono at ekspresyon

ang magagalang na pagbati at pananalita.

Magandang umaga po Paumanhin po.

Magandang tanghali po Maraming salamat po

Magandang hapon po Makikiraan po

Kumusta po. Wala pong anuman.

**Tandaan!**

Bigkasin ang magagalang na pagbati at pananalita nang may wastong tono, ekspresyon, at pagpapangkat ng mga pantig at salita.

Isinusulat ang mga magagalang na pananalita nang may wastong bantas, espasyo ng mga letra, at salita.

**Gawain 4**

Basahin sa sarili ang mga pangkatang salita.

Lagyan ng ekis ang naiiba ang bigkas.

1. salamat salamat salabat salamat

2. umaga umupa umaga umaga

3. hapon kahapon kahapon kahapon

4. tanghali tanghalan tanghali tanghali

5. paalam paalam palaka paalam

**Tandaan!**

Isinusulat ang mga magagalangna pagbati at pananalita nang may wastong bantas, espasyo ng mga letra at salita.



**Modyul 2**

**Ang Aming Sining**



Nilalayon ng modyul na ito na mahubog ang

kakayahan ng mag-aaral sa pakikipagtalastasan,

maitanim sa kanilang isipan ang ilang mahahalagang tao, lugar, pangyayari sa kanilang

rehiyon, at mas lalong mahubog ang kanilang

kasanayan sa pagbasa at pagsulat, gayundin ang

pagkilala at pagsulat sa mga salitang may kambal katinig o klaster.

**Kaalaman sa Pagbigkas at Wika,**

**Pagyamanin!**

****

**Tandaan!**

Ang ngalan ay inuuri sa:

1. Ngalan ng tao
2. Ngalan ng lugar
3. Ngalan ng hayop
4. Ngalan ng bagay
5. Ngalan ng pangyayari

**Gawain 1**

Uriin ang mga larawan kung ito ay tao, bagay, lugar, hayop, o pangyayari.



**Gawain 2**

Magbigay ng mga halimbawa ng ngalan ng

tao, lugar, bagay, hayop, at pangyayari.

1. tao \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. lugar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. bagay \_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. hayop \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. pangyayari \_\_\_\_\_\_\_\_\_\_\_\_\_\_\_\_\_\_\_\_\_

**Gawain 3**

Gamit ang iyong pamayanan, gumawa ng pagpapangkat ayon sa tao na nakilala, lugar na alam, hayop na nakikita, mga bagay sa paligid, at pangyayaring nasaksihan mo.

|  |  |  |  |  |
| --- | --- | --- | --- | --- |
| tao | lugar | hayop | bagay | pangyayari |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |



**Hiwaga ng Panitikan,**

**Tuklasin!**

**Alamin! Tuklasin!**

Akda ni Rianne P. Tiñana



Sina Grace, Bruno, Priscilla at Placido ay magkakaibigan. Isang araw, nagkaroon sila ng takdang - aralin na magsaliksik tungkol sa mga piling pangyayari, tao, lugar at magagandang tanawin na mayroon sa kanilang rehiyon.


Ang kanilang masasaliksik ay iuulat nila sa kanilang klase. Nagtulong-tulong ang mga magkakaibigan upang mahanap ang kailangan nilang mga impormasyon.

Upang mabilis nilang matapos ay nagkasundo sila sa gawain. Sina Grace at Bruno ay sa **internet** nagsaliksik. Samantala, sina Precilla at Bren naman ay sa silid-aklatan.



Dala ang notbuk, lapis, bolpen, at papel ay nagtungo sila sa kanikanilang dapat puntahan. Pagkatapos ng kanilang gawain ay nagtungo sila sa lugar na kanilang pinagkasunduan na magkikita. Tinalakay nila ang kanilang sinaliksik. Ang kanilang nasaliksik ay iuulat nila sa kanilang klase. Nagtulong-tulong sila upang mahanap ang kailangan nilang mga impormasyon at upang mapadali ang kanilang gawain. Dala–dala nila ang mga sumusunod na gamit: notbuk, lapis, bolpen, at papel. Sa kanilang pananaliksik, naritoang mga nakuha nilang impormasyon tungkol sa kanilang rehiyon:

|  |  |  |  |
| --- | --- | --- | --- |
| Lugar | Magagandang Tanawin | Mga Nakila­lang Tao | Mga Pagdiriwang |
| Cavite | Aguinaldo Shrine | Emilio Agui­naldo, Unang pangulo ng Republika ng Pilipinas | Tinapa Festival |
| Laguna | Rizal Shrine | Charice Pem­pengco, Mahusay na mang-aawit na kilala sa buong mundo | Coconut Festival |
| Batangas | Taal Lake | Br. Armin A. Luistro FSC. Kalihim ng Kagawaran ng Edukasyon | Kabakahan  Festival |
| Rizal | Antipolo Shrine | Carlos “Bog­tong” V. Fran­cisco, Kilalang mahusay na pintor | Higantes Festival |
| Quezon | Bundok Bana­haw | Agness Deva­nadera, dat­ing kalihim ng katarungan | Pahiyas Festival |

Matamang nakinig ang kanilang kamag - aral sa ulat. Naging masigla ang kanilang talakayan. Tuwang- tuwa ang mga bata sa mga impormasyong kanilang natuklasan tungkol sa kanilang rehiyon. Nagpasalamat naman ang uro sa maayos at maganda nilang ulat.

**Pagbasa at Pagsulat,**

**Paunlarin!**

Basahin nang wasto ang tula.

**Mga Kaibigan**

Akda nina Rianne Tiñana at Edgar Pestijo

Masarap isipin, ganoon din kung damhin,

Na sa iyong buhay, may mga kaibigang tunay,

Ito ang nangyari sa mga batang kagiliw-giliw,

Priscilla, Grace, Bruno at Placido.

Si Bruno ay magaling sa pagkukuwenta,

Pagbabasa ang hilig nitong si Priscilla,

Sa anumang aralin, sikat sina Grace at Placido,

Kaya guro nila, tuwa ang nadarama.

Basahin ang mga salita:

Priscilla Grace

Placido Bruno

Basahin ang ilan pang halimbawang salita:

dragon prutas

brilyante dram

drakula groto

Brutus plato

Brenda Bren

braso

**Tandaan!**

Ang kambal katinig o klaster ay binubuo ng dalawang magkasunod na katinig sa loob ng unang pantig ng salita. Isinusulat ang mga ito nang may tamang espasyo ng mga letra.

**Gawain 4**

Basahin nang pangkatan, dalawahan at nag-

iisa ang mga salitang may kambal-katinig o klaster.

1. Priscilla 4. Placido 7. Clarissa

2. Prisco 5. Brenda

3. Bruno 6. Bren

**Gawain 5**

Basahin ang mga salitang may klaster.

1. plato 6. dragon

2. braso 7. drakula

3. brusko 8. prinsesa

4. grasa 9. prinsipe

5. plato 10. trangkaso

**Tandaan!**

Kung ang salitang may kambal katinig ay tiyak na ngalan, ito ay nagsisimula sa malaking letra at kung ito ay di-tiyak, nagsisimula ito sa maliit na letra.

**Gawain 6**

Sipiin nang wasto sa kuwaderno ang sumusunod na salita.

1. Priscilla

2. Brenda

3. Plaridel

4. prutas

5. plasa



**Modyul 3**

**Pangunahing**

**Pangangailangan**



Nilalayon ng modyul na ito na mahubog ang

kakayahan ng mag-aaral sa pakikipagtalastasan

sa pagtukoy sa pangunahing pangangailangan,

magkaroon ng kamalayan sa salik ng tula/tugma,

at higit na malinang ang kanilang kasanayan sa

pagbasa, pagbaybay, at pagsulat upang magamit.

****

**Kaalaman sa Pagbigkas at**

**Wika,**

**Pagyamanin!**

**Likas na Yaman**

Akda ni Anabelle F. Empleo

Anyong lupa ay ating taniman

Anyong tubig ay huwag tapunan

Ang mga ito ay napagkukunan

Pangunahing pangangailangan



Pangalagaan likas na yaman

Anyong lupa o anyong tubig man

Alay para sa kinabukasan

Kabataang pag-asa ng bayan

**Tandaan!**

Salitang magkatugma ang tawag sa mga salitang magkapareho ang tunog sa hulihan ng mga salita.

**Gawain 1**

Basahin ang tulang “Sino ang may Sala?” nang may tamang tono at papantig na baybay. Isulat ang mga salitang magkatugma sa iyong kuwaderno.

**Sino ang may Sala?**

Akda ni John Lyndon V. Jorvina

Ang panahon ngayon ay ibang-iba na

Kaunting ulan lamang, bumabaha na

Kasabay nito, paglutang ng basura

Masakit isipin ang katotohanan

Kalagayang ito, tao ang dahilan

Walang paggalang sa Inang Kalikasan.

Mga salitang magkatugma:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Gawain 2**

Basahin ang tula. Punan ng tamang salita ang patlang upang mabuo ang saknong ng tula.

Pumili sa loob ng kahon. Sipiin ito sa iyong kuwaderno.

kinabukasan marka halaga

kayamanan kahirapan

**Edukasyon**

Akda ni Anabelle F. Empleo

Pag-aaral, bigyan ng \_\_\_\_\_\_\_\_\_\_\_\_\_\_

Takdang aralin, gawin na muna

Paglalaro’y isantabi sana


Lalong tataas ang iyong \_\_\_\_\_\_\_\_\_\_\_\_.

Pangaral ng magulang, tandaan

Edukasyon, tanging \_\_\_\_\_\_\_\_\_\_\_\_\_\_

Di mananakaw kahit ninuman

Sandata laban sa \_\_\_\_\_\_\_\_\_\_\_\_\_\_.



**Hiwaga ng Panitikan,**

**Tuklasin!**

Pag-aralan ang mga larawan.



Basahin ang tula nang tuloy-tuloy gamit ang

tamang tono, baybay at paghahati ng mga salita

sa bawat linya nito.

**Pangunahing Pangangailangan**

Akda ni Rejulios Masaganda Villenes

Kailangan natin ang pagkain

Pampalakas na gabi at kanin

Pampalaki ang karne at gatas

Pampalusog ang gulay at prutas.

Kasuotan din ay kailangan

Panlalaki at pambabae man

Sweter , dyaket para sa tag-ulan

Sando at short kung tag-init naman.

Kailangan natin ang tirahan

Semento o yari sa kawayan

Proteksiyon sa init at sa ulan

Ng pamilya na nagmamahalan



**Kaalaman sa Literatura**

**Paunlarin!**

**Tandaan!**

May mga salik ang tula.

1. Ang **ritmo** ng tula ay nagsasabi kung

ilang papantig na baybay ang isang

taludtod.

Ang **taludtod** ay ang linya sa saknong.

Ang **saknong** ay ang pangkat ng taludtod.

2. Ang **tugma** ng tula ay bilang

ng salitang magkatugma na ginamit sa

bawat saknong.

**Gawain 3**

Isulat sa sagutang papel ang ritmo, tugma at

salitang magkatugma na nakasaad sa tula.

Pag-aaral, bigyan ng halaga

Takdang aralin, gawin na muna

Paglalaro’y isantabi sana

Lalong tataas ang iyong marka.

Ritmo ng tula: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tugma ng tula:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mga salitang magkatugma

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Gawain 4**

Isulat sa sagutang papel ang ritmo, tugma at

salitang magkatugma na nakasaad sa tula.

Pangaral ng magulang, tandaan

Edukasyon, tanging kayamanan

Di mananakaw kahit ninuman

Sandata laban sa kahirapan.

Ritmo ng tula: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tugma ng tula:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mga salitang magkatugma\_\_\_\_\_\_\_\_\_\_\_\_\_\_\_\_\_\_\_

**Gawain 5**

Isulat sa sagutang papel ang ritmo, tugma at

salitang magkatugma na nakasaad sa tula.

Pangaral ng magulang, tandaan

Edukasyon, tanging kayamanan

Di mananakaw kahit ninuman

Sandata laban sa kahirapan.

Ritmo ng tula: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tugma ng tula:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mga salitang magkatugma \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****

**Pagbasa at Pagsulat,**

**Paunlarin!**

Sabihin ang ngalan ng bawat larawan.Baybayin ang mga ito sa paraang papantig.



is-da ti-na-pay ma-nok



kar-ne ga-tas

**Tandaan!**

Baybayin nang papantig ang mga salita.

**Gawain 6**

Basahin ang bawat pangungusap. Ano ang salitang tinutukoy nito?

Sagutin ito sa pamamagitan ng pagsulat ng

tamang baybay ng salita sa iyong papel.

1. Tataas ito kapag nag-aaral kang mabuti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Ito ang susi ng iyong magandang kinabukasan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ito ang kinabibilangang pangkat ng tinapay,

gabi, kamote, at kanin

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ito ang kinabibilangang pangkat ng karne, itlog,

isda, manok, at gatas .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ito ang kinabibilangang pangkat ng gulay at


prutas .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Gawain 7**

Bigkasin ang ngalan ng bawat larawan. Isulat

ang tamang baybay nito sa kuwaderno



**Modyul 4**



**Ang Aking Kaibigan**



Nilalayon ng modyul na ito na mahubog

ang kanilang kakayahan ng mag-aaral sa

pakikipagtalastasan, malinang ang kanilang

kakayahan sa pag-unawa sa binasang teksto na

naipakikita sa pamamagitan ng pagbibigay ng

saloobin at pagbibigay ng mahahalagang detalye tungkol sa binasang teksto. Nilalayon din ng modyul na ito na malinang ang kanilang kaalaman sa paggamit ng panghalip gayundin ay higit na mapaunlad angkanilang kakayahan sa pagsulat at pagbasa.



**Kaalaman sa Pagbigkas at Wika,**

**Pagyamanin!**

Basahin ang mga pangungusap.

1. Ang tatay ko ay si G. Glen Delos Santos.

Siya ay isang pulis.

2. Ang bulaklak ay mabango.

Ito ay kulay pula.

3. Makulay ang Pista sa Lucban.

Ito ay dinarayo ng maraming tao.

4. Ang magkakaklase ay pumalakpak

Sila ay natuwa kay Glenda.

5. Ang pangalan ko ay Glenda Delos Santos.

Ako ay pitong taong gulang.

**Tandaan!**

Ang tawag sa mga salitang inihahalili sa ngalan ng tao, bagay, pook o pangyayari ay panghalip. Ang ilan sa halimbawa ay ako, siya sila, at ito.

**Gawain 1**

Sipiin ang panghalip na ginamit sa bawat

pangungusap.

1. Sila ang pupunta sa Pahiyas.

2. Kami ang papunta sa Talon ng Pagsanjan

3. Ang Lawa ng Laguna ay sagana sa yamang

tubig. Ito ay pinagkukunan ng ikinabubuhay ng

mga taong nakapaligid dito.

4. Nanood ako ng pelikula ni Kim Chiu.

5. Si Jovit Baldovino at Charice Pempengco

ay magagaling na mang-aawit. Sila ay buhat sa

CALABARZON.



**Pagbasa at Pagsulat,**

**Paunlarin!**

Basahin ang mga salita.

pinagmamasdan ikinagagalak inaasahan

magkakaklase naninirahan mananahi

nagpalakpakan nahihiya destino

pakikitunguhan nakipagkaibigan napalipat

nakipagkilala pagpapakilala ikinalulugod

Basahin ang sumusunod na pangungusap.

1. Nakipagkilala ka ba sa isang bagong kaibigan?

2. Ang mga bata ay magkakaklase.

3. Sila ay naninirahan sa malayong bayan.

4. Kanina ko pa pinagmamasdan ang

magandang mananahi.

5. Ikinalulugod namin ang iyong pagdating!

**Tandaan!**

Ang bawat salita ay binabasa ayon sa pabaybay na bigkas nito.

Binibigkas ang bawat pantig nang may wastong diin o intonasyon.

Binibigkas/binabasa ang pangungusap nang may wastong diin at intonasyon, pagkakahati ng mga salita, at tono na naaayon sa bantas na ginamit.

**Gawain 2**

Basahin nang may wastong diin at intonasyon,

pagkakahati ng mga salita, at tono na naaayon sa

bantas na ginamit sa mga pangungusap.

1. Nakipagkilala ka ba sa isang bagong kaibigan?

2. Ang mga bata ay nagkaklase.

3. Sila ay naninirahan sa malayong bayan.

4. Kanina ko pa pinagmamasdan ang

magandang mananahi.

5. Ikinalulugod namin ang iyong pagdating.

Basahin ang sumusunod na impormasyon.

1. Ako ay pitong taong gulang.

2. Ako ay nakatira sa Barangay Magsaysay Lopez,

Quezon.

3. Ang aking ama ay isang pulis.

4. Ang aking ina ay isang mananahi.

5. Ako ay si Glenda A. delos Santos.

Sipiin nang wasto ang mga sumusunod na

mga pangungusap na nagbibigay ng impormasyon

tungkol sa sarili sa pisara.

**Tandaan!**

Sinisipi ang mga pangungusap na sumusunod sa pamantayan ukol sa paggamit ng malaking letra, tamang espasyo ng mga salita, at wastong bantas.

**Gawain 3**

Sipiin ang Pansariling Talaan sa kuwaderno.

Isulat ang mga hinihinging impormasyon tungkol

sa iyong sarili na sumusunod sa pamantayan sa

wastong pagsulat.

**Pansariling Talaan ng Impormasyon**

Pangalan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaarawan: \_\_\_\_\_\_\_\_\_\_\_\_\_\_\_\_\_\_ Edad:\_\_\_\_\_\_\_\_\_\_\_\_

Lugar ng Kapanganakan: \_\_\_\_\_\_\_\_\_\_\_\_\_\_\_\_\_\_\_\_\_\_\_

Ama: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ina: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tirahan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Gawain 4**

Isulat ang mga hinihingi sa talaan gamit ang sumusunod na impormasyon.

Ako si Carl Joshua Soner. Ako ay limang taong

gulang. Nakatira ako sa Barangay Magsaysay, Lopez, Quezon. Ipinanganak ako noong Oktubre 6, 2008 sa Lopez, Quezon. Ang aking ama ay si Carlito

Soner na isang sundalo. Ang aking ina ay si Babylen Soner na isang guro.

**Pansariling Talaan ng Impormasyon**

Pangalan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaarawan: \_\_\_\_\_\_\_\_\_\_\_\_\_\_\_\_\_\_ Edad: \_\_\_\_\_\_\_\_\_\_\_

Lugar ng Kapanganakan: \_\_\_\_\_\_\_\_\_\_\_\_\_\_\_\_\_\_\_\_\_

Ama: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ina: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tirahan:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Modyul 5***



**Ang Nais Kong Kasama**





Nilalayon ng modyul na ito na mahubog ang kakayahan ng mag-aaral sa pakikipagtalastasan, malinang ang kakayahan sa pag-unawa sa binasang teksto na naipakikita sa pamamagitan ng pagbibigay ng saloobin, pagbibigay ng mahahalagang detalye at pagbibigay ng hinuha tungkol sa binasang teksto. Nilalayon din ng modyul na ito na malinang ang kaalaman sa paggamit ng panghalip panao gayundin ay higit na mapaunlad ang kakayahan sa pagsulat at pagbasa.

****

**Kaalaman sa Pagbigkas at Wika,**

**Pagyamanin!**

Basahin ang mga pangungusap mula sa kuwento.

1. Ako ay magbubuo ng mga komite para sa ating pagdiriwang,” ang sabi ni G. Aguilar.
2. “Lisa, ikaw ang aking ilalagay sa komite para sa pagbuo ng islogan,”sabi ng guro.
3. “Sabi po ni Maria, siya naman daw po ang bahala sa patimpalak sa pagluluto, ” dagdag pa ni Lisa sa guro.
4. “Kami naman po ang bahala sa patimpalak sa pagsulat ng sanaysay,” ang wika ng grupo ni Elena.
5. “Sila naman po ang mamamahala sa patimpalak sa pagguhit,” turo ni Elena sa grupo ni Jose.
6. Kayong lahat ay talagang maaasahan ko, “tuwang-tuwa at may pagmamalaking pagsaad ng guro.

g. “Tayo ay magkakaroon ng patimpalak para sa pagsulat ng sanaysay, pagguhit, pagbuo ng islogan, at pagluluto,” sabi ni G. Aguilar.

**Tandaan!**

Ang mga salitang ipinapalit sa pangalan ng tao ay tinatawag na panghalip panao.

Ginagamit ang:

**Ako** - kapag ang tinutukoy ng taong nagsasalita ay ang kaniyang sarili

**Ikaw** - kapag ang tinutukoy ng taong nagsasalita ay ang isang tao na kaniyang kausap.

**Siya** - kapag ang tinutukoy ay ang isang tao na pinag-uusapan.

**Kami** - kapag ang tinutukoy ng nagsasalita ay dalawa o higit pa kasama ang kaniyang sarili.

**Kayo** - kapag tinutukoy ng nagsasalita ay dalawa o higit pang kausap.

**Sila** - kapag tinutukoy ay dalawa o higit pang tao na pinag-uuasapan

**Tayo** - kapag tinutukoy ay dalawa o higit pa na taong kausap kasama ang taong nagsasalita.

**Gawain 1**

Ano ang sasabihin mo sa iyong kausap sa

sumusunod na sitwasyon.

a. Nais mong ipaalam sa kaibigan mong si Denia na siya ang kapareha mo sa nakatakda ninyong gawain sa paaralan.

b. Sasabihin mo sa inyong pangkat na kayo ang inilagay na mamamahala sa palatuntunan sa pagtataas ng watawat.


c. Sasabihin mo sa kabilang pangkat na sila ang magdadala ng bulaklak para sa inyong palatuntunan.

**Gawain 2**

Ibigay ang angkop na panghalip na panao

upang mabuo ang usapan sa lobo.

1. **Ako, Ikaw, Siya**

****

1. **Kami, Kayo, Sila, Ako**



**Gawain 3**

Bilugan ang panghalip panao na ginamit sa

pangungusap. Gawin sa kuwaderno.

1. Lito, ikaw ang ilalaban ng klase sa pag-awit.
2. Kami ang inatasang mamili ng gagamitin para sa pagdiriwang.
3. Si Linda ay mabait. Hindi siya nakakasakit ng damdamin ng kapwa.

4. Pupunta sila sa palengke para bumili ng pandekorasyon.

5. “Kayo ang mamamahala sa patimpalak,” sabi ni G. Aguilar.



**Pagbasa at Pagsulat,**

**Paunlarin!**

Basahin at baybayin ang mga salita.

grupo problema nagpaplano

programa klase Trina

patimpalak mamamahala pagmamalaki

magbubuo maaasahan pagdiriwang

**Tandaan!**

Binabasa ang mga salita ayon sa pabaybay na pantig nito.Ginagamit ang tamang diin sa bawat pantig upang maibigay ang wastong kahulugan ng bawat salita.

**Tandaan!**

Sa pagsulat ng kuwento, nakapasok ang unang pangungusap sa bawat talata. Sa pagsulat ng pangungusap, lagi itong nagsisimula sa malaking letraat nagtatapos sa wastong bantas. May tamang espasyo ang pagkakasulat ng bawat salita sa pangungusap.

**Gawain 4**

Sumulat ng isang karanasan tulad sa binasang

kuwento kung saan nagpapakita ng magandang

pag-uugali ang mga mag-aaral. Sundin ang mga pamantayan sa pagsulat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_.

***Modyul 6***



**Ang Hilig Kong Gawin**



Nilalayon ng modyul na ito na mahubog ang

kakayahan ng mag-aaral sa pakikipagtalastasan,

malinang ang pag-unawa sa binasang teksto na

naipakikita sa pamamagitan ng pagsusunod-sunod

ng mga pangyayaring naganap sa kuwento, muling pagkukuwento nang may wastong ekspresyon at pagbibigay ng saloobin tungkol sa kuwento. Nilalayon din ng modyul na ito na malinang ang kaalaman sa paggamit ng panghalip na paari- akin,iyo at kaniya gayundin ay higit na mapaunlad ang kakayahan sa pagsulat at pagbasa.



**Kaalaman sa Pagbigkas at**

**Wika, Pagyamanin!**

Basahin ang diyalogo.

Sabado ng umaga, may pinuntahan ang kanilang ina na si Aling Lorna. Inihabilin niya sa kaniyang mga anak na sina Iya, Karina at Ivo ang mga dapat gawin habang siya’y wala. Narito ang pag-uusap ng magkakapatid:

Karina: Inihabilin sa atin ni nanay ang paglilinis ng bahay. Magtulungan tayo upang matapos natin ang ating gawain.

Iya: Opo ate, sa akin po ang walis at basahan. Ako ang bahalang magwalis at maglampaso ng ating sahig.

Karina: Sige. Ivo, sa iyo naman ang timba. Ikaw ang bahalang maghakot ng tubig na panglampaso

Ivo: Walang problema ate, kayang-kaya ko yan.

Karina: Sa akin naman ang mga hugasang pinggan.

Nagtulong-tulong ang magkakapatid at madaling natapos ang kanilang gawain.

**Tandaan!**

Ang mga salitang akin, iyo, at kaniya ay tinatawag na panghalip na paari.

Ang panghalip na paari ay nagpapahayag ng pag-aari o pag- aangkin.

**Gawain 1**

Piliin ang wastong panghalip na paari upang

mabuo ang maikling kuwento.

**Sa Bahay ng mga Lizano**

Isang umaga abala ang mag-anak na Lizano

sa paglilinis ng kanilang bahay dahil sa nalalapit na

pista.

"Nanay, (akin, mo) po ba itong pulang damit?,"

tanong ni Annabel. "Oo anak, sa (iyo, akin) nga

iyan," sagot ng kanyang nanay. Maraming salamat po. Ito pong kulay asul, kay ate po ba ito? “Oo, sa (kaniya, iyo) nga iyan. Ang gaganda naman ng binili ninyong damit para sa amin nanay. Oo naman, basta’t para sa inyo. Laging pinakamaganda ang pipiliin ko.

Nagawa mo ba nang wasto ang gawain?

Meron pa akong inihandang gawain para sa iyo.

**Gawain 2**

Isulat ang wastong panghalip na paari sa

bawat patlang. Gawin ito sa sagutang papel.

1. “Maganda ba ang damit ko? Bigay ito sa \_\_\_\_

ng aking nanay.”

2. “Cj, \_\_\_ ang baunan na nasa mesa. Nakasulat

doon ang pangalan mo.”


3. “Ang galing talagang gumuhit ni Marlon. \_\_\_\_

ang pinakamagandang pinta.”

4. “Ibinigay sa \_\_\_\_ ni Lani ang bulaklak dahil alam

niyang paborito ko iyon.”

5. “Isidra, \_\_\_ba ang panyong ito?”




**Hiwaga ng Panitikan,**

**Tuklasin!**

**Si Unggoy at Pagong**

Halaw sa kuwento ni Dr. Jose Rizal



Isang araw, dahil namamanglaw sa kanyang

bahay, naisipan ni Pagong na magliwaliw. Habang

siya’y naglalakad, nakakita siya ng puno ng saging.Naisipan niya itong itanim subalit hindi niya

ito mabuhat kaya tinawag niya si Unggoy upang magpatulong dito. Pumayag si Unggoy pero humingi ito ng isang kasunduan.

“Kung papayag ka na paghatian natin ang puno, kukunin ko ito. Sa akin mo ibibigay ang bahaging itaas ng puno na may dahon at sa iyo naman ang ibabang bahaging may ugat.” Nalumbay si pagong pero pumayag na rin siya sa gusto ni Unggoy.



Pareho nilang itinanim ang kanilang bahagi.

Inalagaan ni Pagong ang kaniyang tanim.

Pagkalipas ng ilang araw, tuwang-tuwa si Pagong dahil nakita niya na may umusbong nang dahon sa kaniyang itinanim. Samantala, nalungkot naman si Unggoy dahil nalanta at namatay ang itinanim niyang bahagi.

Makalipas ang ilang buwan, namunga na ang puno ni Pagong. Subalit, hindi niya makuha ang mga bunga dahil hindi siya makaakyat.

Naisipan niya na muling hingan ng tulong si Unggoy. Umakyat si Unggoy sa puno, ngunit sa halip na ibigay kay Pagong ang bunga, kinain lahat ni Unggoy ang mga saging at itinapon ang balat kay Pagong. Dighay sa kabusugan si Unggoy.

Nagalit si Pagong. Upang makaganti, nilagyan niya ng tinik ang puno. Sa pagbaba ni Unggoy sa puno, natinik siya.



Nagalit si Pagong. Upang makaganti, nilagyan niya ng tinik ang puno. Sa pagbaba ni Unggoy sa puno, natinik siya. Galit na galit na hinanap niya si Pagong at nakita niyang nagtatago ito sa ilalim ng isang bao. “Tatadtarin kita ng pinong-pino”, ang sabi ni Unggoy. “Mabuti at ako ay dadami”, tugon naman ni Pagong. “Mabuti pa’y ilagay na lang kita sa apoy”, galit na sabi ni Unggoy. “Sige, upang ang balat ko ay pumula at ako ay gumanda”, sabi naman ni Pagong.

“Ah, alam ko na. Mabuti pa’y itapon na lang

kita sa ilog at nang ikaw ay malunod”, wika ni Unggoy. “Naku, maawa ka Unggoy, mamamatay ako dahil hindi ako marunong lumangoy”, ang ala-ala’y takot na sabi ni Pagong. “Hahaha, itatapon na nga lang kita sa ilog”, at itinapon ni Unggoy si Pagong sa ilog.

Paglagpak sa tubig ay nakangiting sinabi ni Pagong kay Unggoy, “ hindi mo ba alam na ito ang aking tirahan?”

Galit na galit na umalis si Unggoy dahil naisahan siya ni Pagong.



**Pagbasa at Pagsulat,**

**Paunlarin!**

Bigkasin ang mga salita mula sa kuwento.

ilagay lumangoy umusbong

magliwaliw bahay apoy

araw bigay unggoy

dighay nalumbay namamanglaw

**Tandaan!**

May mga salitang may tunog na nabubuo sa pagsasama ng alin man sa limang patinig na **a**, **e**, **i**, **o**, **u,** at ng katinig na **w** o **y**.

Ang tawag sa mga ito ay mga salitang may

**Diptonggo** .

Binibigkas ang mga salita ayon sa papantig na baybay.

**Gawain 3**

Basahin ang sumusunod na mga salitang may

diptonggo nang wastong bigkas. Sipiin ang mga ito sa kuwaderno nang may tamang espasyo.

Bangaw dalaw gaslaw ibabaw

Lugaw tahaw alingawngaw bataw

gunaw kalabaw nakaw sabaw

takaw ampaw batingaw dilaw

halimaw kantiyaw palayaw tampisaw

anahaw bayaw dungaw hikaw

labnaw sawsaw tanaw abay

himlay katay liwayway panday

sanaysay talakay agapay batay

hinay kaway malay panganay

tamlay beybi reyna abuloy

baboy kasoy lumboy palaboy

saluysoy taboy tukoy daloy

kuyakoy luoy

***Modyul 7***



**Ako at ang mga Tao sa Pamayanan**



Nilalayon ng modyul na ito na mahubog ang

kakayahan ng mag-aaral sa pakikipagtalastasan,

maitanim sa kanilang isipan ang tamang pagsulat at pagbasa ng mga salitang may daglat, pagsulat ng mga pangungusap at paglikha ng maikling kuwento na may wastong gamit ng bantas.

**Kaalaman sa Pagbigkas at Wika,**

**Pagyamanin!**

Basahin ang tula.

**Bunga ng Pagsisikap**

Akda nina Rianne P. Tinana at Edgar Pestijo

Mga tao silang nakamit ang tagumpay

Sa kanilang pagsisikap at pagsusunog ng kilay

Ngayon ay kanila namang tanging iaalay

Ang paglilingkod sa nilalang ng Maykapal.

Gng. Tiñana kung siya ay tawagin,

Laging inihahanda ang mga aralin,

Si Dr. Pestijo na handang gamutin

Sakit sa katawan, sa iyo man o sa akin.

Kung tungkol sa batas ang nais mong malaman,

Itong si Atty. Vargas ay lagi ng maasahan,

At kung plano ng bahay ang iyong kailangan

Andiyan si Engr. Cruz handa kang tulungan.

**Tandaan!**

Ang pinaikling magagalang na pantawag sa

tao ay tinatawag na salitang dinaglat. Ito ay isinusulat sa unahan ng pangalan na nagsisimula sa malaking letra at may tuldok sa hulihan.

**Gawain 1**

Tukuyin ang katawagang gagamitin sa bawat

larawan.



**Gawain 2**

Basahin ang mga magagalang na katawagang dinaglat. Gamitin ito sa pagbuo ng pangungusap.

1. Doktor – Dr. 6. Engineer – Engr.

2. Binibini – Bb. 7. Kapitan – Kap.

3. Ginoo – G. 8. Kagalanggalang – Kgg.

4. Ginang – Gng. 9. Senior Police Officer1 – SPO1

5. Attorney – Atty. 10. Honorable – Hon.

**Gawain 3**

Isulat ang wastong daglat ng mga katawagan sa bawat bilang.

1. Ginang Amelita de la Santa \_\_\_\_\_\_

2. Engineer Arnulfo Montiano \_\_\_\_\_\_

3.Senior Police Officer 1 Exequiel Lacorte\_\_\_\_\_\_

4. Doctor Rosine de la Paz \_\_\_\_\_\_

5. Kagalanggalang Manuel Crisanto \_\_\_\_

****

**Hiwaga ng Panitikan,**

**Tuklasin!**

Basahin ang tula nang tuloy-tuloy sa

una at may paghinto sa ikalawa

**Bunga ng Pagsisikap**

Akda nina Rianne P. Tinana at Edgar Pestijo

Mga tao silang nakamit ang tagumpay

Sa kanilang pagsisikap at pagsusunog ng kilay

Ngayon ay kanila namang tanging iaalay

Ang paglilingkod sa nilalang ng Maykapal.

Gng. Tiñana kung siya ay tawagin,

Laging inihahanda ang mga aralin,

Si Dr. Pestijo na handang gamutin

Sakit sa katawan, sa iyo man o sa akin.

Kung tungkol sa batas ang nais mong malaman,

Itong si Atty. Vargas ay lagi ng maasahan,

At kung plano ng bahay ang iyong kailangan

Andiyan si Engr. Cruz handa kang tulungan.

**Gawain 4**

**Si Gng. Pasumbal**

Akda ni Rianne Pesigan-Tinana

Maagang nagising si Gng. Pasumbal.

Iniligpit niya ang higaan. Naligo siya, nagbihis, at

pagkatapos ay pumunta sa simbahan. Kasama niya si Bb. De Guzman na kaibigan niya. Pagkatapos ng

misa, nagpunta sila ng palengke upang bumili ng

pagkain para sa tanghalian. Nagsalo-salo sa isang

masarap na tanghalian ang mag-anak ni Gng.

Pasumbal kasalo ang kaniyang kaibigang si Bb. De

Guzman.



**Pagbasa at Pagsulat,**

**Paunlarin!**

Basahin nang wasto ang mga

pangungusap na may mga salitang

daglat.

1. Si Attorney Gonzales ay magaling sa pagtatanggol sa mga naaapi.

2. Si Ginang. Rosal ay punog-guro sa isang paaralan.

3. Si Binibining Din ay isang mabait na ate.

4. Si G. Santos ay isang masipag na ama.

5. Si Doktor Galleon ay manggagamot sa aming bayan.

**Tandaan!**

Basahin ang mga salitang may daglat ayon sa buong bigkas ng salita nito.

**Gawain 5**

1. Ginang Amelita de la Santa \_\_\_\_\_\_

2. Engineer Arnulfo Montiano \_\_\_\_\_\_

3. Senior Police Officer 1 Exequiel Lacorte \_\_\_\_\_\_

4. Doktor Rosine de la Paz \_\_\_\_\_\_

5. Kagalanggalang Manuel Crisanto \_\_\_\_\_\_

**Gawain 6**

1. Ang aking kapatid ay si Binibining Susan Delos Santos.

2. Si Engineer Tapire ay tunay na kaysipag na tao.

3. Maagang gumising si Ginang Pasumbal upang magsimba.

4. Kami ay nagpunta kay Ginoong Almario upang bumili ng mga pananim.

5. Si Attorney Esteban ay may walong anak na pinag-aral.

**Tandaan!**

Ang salitang dinaglat ay nagsisimula sa malaking letra at may tuldok pagkatapos daglatin ang katawagan. Inilalagay ito sa unahan ng pangalan ng isang tao.

**Gawain 7**

Isulat nang wasto ang daglat ng mga sumusunod na katawagan sa sagutang papel.

1. Kagalanggalang -

2. Engineer -

3. Attorney -

4. Honorable -

5. Doktor -



**Modyul 8**

**Ang Nais Ko sa Aking Paglaki**



Nilalayon ng modyul na ito na mahubog ang

kakayahan ng mag-aaral sa pakikipagtalastasan,

maitanim sa kanilang isipan ang tamang pagsulat at pagbasa ng mga salitang naglalarawan na tumutukoy sa kulay, hugis, laki, bilang, o dami, mahubog ang kasanayan sa pagsulat ng mga pangungusap gamit ang mga salitang naglalarawan na tumutukoy sa kulay, hugis, laki, bilang o dami at paggamit ng tamang bantas.

**Kaalaman sa Pagbigkas atWika,**

**Pagyamanin!**

Basahin ang mga pangungusap.

1. May isang inahing manok na nakakita ng

maraming butil ng palay.

2. Pinakiusapan ni inahing manok ang puting

pusa, puting bibe, matabang baboy, at ang

kambing na tulungan siyang magtanim.

3. Lumaki at naging ginto ang mga biluhabang

butil.

4. Ang mapuputing bigas na inani mula sa butil ng palay ay isinaing nang masipag na inahin.

**Gawain 1**

Basahin ang mga pangungusap. Tukuyin ang

salitang naglalarawan.

1. Apat ang kaibigan ni inahing manok na hindi

nya nahingan ng tulong.

2. Ang mapuputing bigas na inani mula sa butil ay isinaing niya.

3. Maraming butyl ng palay ang nakita niya at

kaniya tong itinanim.

4. Ang mga kaibigan niya ay sina puting pusa,

puting bibe, kambing, at matabang baboy.

5. Makalipas ang limang araw, sumibol ng

kanyang butil.

**Tandaan!**

Pang-uri ang tawag sa mga salitang naglalarawan. Ito ay tumutukoy sa kulay,hugis, laki, bilang o dami, at katangian ng pangngalan o panghalip.



**Hiwaga ng Panitikan,**

**Tuklasin!**

Basahin ang pabula.

**Ang Inahing Manok**

Muling isinakuwento ni Rianne P. Tinana

May isang inahing manok

na nakakita ng maraming butil ng palay. Pinakiusapan

niya ang puting pusa, puting

bibe, matabang baboy at ang kambing na magtanim.

Nalungkot ang inahing manok

nang hindi siya paunlakan ng

apat na kaibigan.

Pinangatawanan ng

inahing manok ang pagtatanim.

Makalipas ang limang araw,

sumibol na ang mga binhi.

Lumaki at naging ginto ang mga biluhabang butil. Pinakiusapan niyang muli ang mga kaibigan upang mag-ani.

Hindi na naman siya

tinulungan ng mga kaibigan.

Pagkatapos anihin ang palay


ay kailangang bayuhin ito upang maihiwalay ang malinis

na butil ng bigas. Napilitang

bayuhin at ihiwalay ng inahing

manok ang bigas sa ipa.

Ang mapuputing bigas na inani mula sa butil ng palay ay isinaing nang masipag na inahin. Nang ihain na niya ang mapuputing kanin, isa-isang dumating ang apat niyang kaibigan. Subalit hindi niya nabigyan ang mga ito dahil sapat lang sa kanilang mag- anak ang kanilang pagkain.

**Pagbasa at Pagsulat,**

**Paunlarin!**

Basahin ang mga pangungusap.

1. Matataas ang mga puno ng niyog na

nakatanim sa kanilang bakuran.

2. Sina Lino at Lina ay sampung magkakapatid.

3. Mabibilog at matatamis ang santol na

pasalubong sa amin ng tatay at nanay.

4. Ang mga manggang aming binili upang

ipasalubong ay mabeberde pa.

5. Si Emmanuel John ay may dalang dalawang

lapis na nasa kanyang bag.

**Tandaan!**

Basahin ang mga pangungusap nang may wastong paghinto at paghahati ng mga salita.

**Gawain 2**

Basahin ang mga pangungusap.

1. Bumili si nanay ng damit na dilaw sa palengke.

2. Maraming kaibigan si Precy sapagkat siya ay

mabait na bata.

3. Karaniwang balat ng mga Filipino ay

kayumanggi.

4. Si Ramon ay may dalang bag na parihaba

pauwi sa probinsiya.

5. Katamtaman ang taas ng halamang dinala

niyang pasalubong sa kanyang kapatid.

Buuing pangungusap ang mga parirala.

1. nakakalat sa harapan.

Marami ang basurang

2. dala niyang bag.

Berde ang

3. Si Lina

ay namili ng mabibilog na kamatis.

4. Tatlong bayabas

ang nakuha niya mula sa puno.

5. sa aming bakuran.

Maliit ang punong santol

**Gawain 3**

Basahin nang wasto ng mga pangungusap.

Tukuyin ang ginamit na pang-uri.

1. Kayliliit ng naging bunga ng mga kamatis na

inani ni Aling Tinay.

2. Ang dala niyang maleta ay hugis parihaba.

3. Iilan na lamang ang dahon ng sambong na

kanilang tanim.

4. May labinlimang baka na alaga si Mang

Karding.

5. Kay pula ng bulaklak ng mga rosas na tanim nila sa kanilang halamanan

**Tandaan!**

Nagsisimula sa malaking letra ang pagsulat ng pangungusap at nilalagyan ng bantas pagkatapos ng huling salita.

**Gawain 4**

Isulat ang tamang pang-uri ng kulay, hugis, laki, at bilang o dami upang mabuo ang pangungusap.



\_\_\_\_\_\_\_\_\_ prutas ang nasa babaw ng

1.

mesa.



1. \_\_\_\_\_\_\_\_\_\_ kaming magkakapatid



1. kulay ng mga bulaklak ang aming

binili.



\_\_\_\_\_\_\_\_\_\_\_\_\_\_ mga bata ang

1. naglalaro sa palaruan.



1. May \_\_\_\_\_\_\_\_\_\_\_\_\_\_\_\_\_\_\_\_\_\_\_ na

punong nakatanim sa aming bukid.

**Gawain 5**

Sumulat ng pangungusap sa bawat larawan gamit ang salitang naglalarawan sa kulay, hugis, laki, at bilang o dami. Gamitin ang sagutang papel.

****








**Modyul 9**



**Kasama ang Aking Pamilya**



Nilalayon ng modyul na ito na mahubog ang kakayahan ng mag-aaral sa pakikipagtalastasan, magkaroon ng kamalayan sa pagsulat gamit ang mga mekaniks, at higit na malinang ang kanilang kasanayan sa pag-unawa sa binasa.

**Kaalaman sa Pagbigkas at Wika,**

**Pagyamanin!**

Basahin ang mga salitang ginamit sa.

**Pantomime**

natutulog nagwawalis

umaawit kumakain

naglalakad tumatakbo

sumasayaw nagsusulat


nagtuturo nagpupunas

**Tandaan!**

**Pandiwa** ang tawag sa mga salitang nagpapakita ng kilos o galaw.

**Gawain 1**

Tingnan ang ginagawa ng mga tao sa mga larawan. Gamitin ito nang wasto sa pangungusap.

Gawin ito sa kuwaderno

**Gawain 2**

Pagmasdan ang larawan. Sumulat ng limang

(5) pangungusap na nagsasaad ng ginagawa ng

bawat isa. Gawin ito sa kuwaderno





**Hiwaga ng Panitikan,**

**Tuklasin!**

**Isang Okasyon**

Akda ni Grace Urbien-Salvatus

Araw ng Sabado. Ito ang araw na pinakahihintay ni Waren. Naririnig niya ang kalansingan ng mga kasangkapan sa kusina. Abalang-abala ang kaniyang nanay Caring sa paghahanda ng pagkain. Maaga pa ay nagluluto na siya.



Sa bakuran naman ay naroon ang kaniyang

tatay Dar at nag-aayos ng mga mesa at silya.

Tinatalian din niya ng mga lobo ang bawat upuan. Ang kanyang ate Karen ay kasalukuyang inaayos ang pitong maliliit na kandila sa **cake**.

Maya-maya pa, nagsimula nang dumating

ang mga bisita. Masayang-masaya si Waren!



**Kaalaman sa Literatura**

**Paunlarin!**

Basahin ang mga pangyayari sa

kuwento.

|  |  |
| --- | --- |
| Pangyayari sa Kwento | |
| Dahilan | Resulta |
| 1. Naghanada ang pamilya ni Waren sa kaniyang kaarawan. | 1. Masayang-masaya si  Waren. |
| 2. Palakaibigan si Waren. | 2. Maraming dumating  na bisita si Waren. |

**Tandaan!**

Tinatawag na **sanhi** ang mga dahilan ng mga pangyayari at **bunga** naman ang resulta ng mga pangyayari.

**Gawain 3**

Pagtambalin ang sanhi at bunga ng mga

pangyayari. Isulat ang letra ng wastong sagot sa

kuwaderno.

1. May balat ng saging sa a. Sumakit ang ngipin

sahig. niya.

2. Nag-aral ng aralin si b. Nadulas si nanay.

Larry. c. Hindi siya nabasa

3. Naligo sa ulan si Karen. ng ulan.

4. Kumain si Dar ng d. Nilagnat siya.

maraming candy. e. Nakasagot siya sa

5. Nagdala ng payong si tanong ng guro.

Nena.

**Gawain 4**

Sa sagutang papel, isulat ang **S** kung tumutukoy

sa sanhi at **B** kung sa bunga ng pangyayari.

1. a. Madumi ang mga ilog.

b. Mamamatay ang mga isda.

2. a. Tinulungan ni Tuding ang kaniyang guro.

b. Nagpasalamat ito sa kaniya.

3. a. Sumali siya sa paligsahan sa pag-awit.

b. Mahusay siyang umawit.

4. a. Nagsasanay lagi siyang magbasa.

b. Matutuwa ang kaniyang guro.

5. a. Baha sa mga kalsada.

b. Walang tigil ang pag-ulan.

**Pagbasa at Pagsulat,**

**Paunlarin!**

Basahin ang sumusunod na

pangungusap na hango sa kuwentong

binasa

a. Naririnig ni Waren and kalansingan ng mga kagamitan sa kusina.

b. Maaga pa ay nagluluto na si aling Caring.

c. Nag-aayos ng mga silya at mesa si Mang Dar.

**Tandaan!**

May mga pamantayan sa pagsipi o pagsulat ng mga pangungusap.

a. Gumamit ng malaking letra sa unahan ng pangugusap.

b. Gumamit din ng tamang bantas sa hulihan ng pangungusap.

c. Isulat ang mga salita nang may tamang espasyo.

**Gawain 5**

Basahin ang mga pangungusap. Isulat ang mga ito nang wasto gamit ang malaking letra, tamang espasyo ng mga salita, at bantas. Gawin ito sa kuwaderno.

1. magsanay sumulat nang maayos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. burahin nang maayos kung nagkamali sa pagsulat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. isulat nang wasto ang mga letra at salita

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. iwasang mag-aksaya ng papel o pahina ng notbuk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. maging malinis sa pagsulat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_